《庚寅春兴 其二》
明代·谢重华

连朝雨脚细如丝，水满池塘绿满枝。閒却桔槔忘帝力，安排钱满待天时。

鸟嫌树滑鸣偏懒，花怯春寒放故迟。准候浮云都散尽，相携知己咏鱼丽。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。